മാറ്റത്തിന് കാതോര്ത്ത് സൂചിപ്പാറ വിനോദസഞ്ചാര കേന്ദ്രം മാറ്റത്തിന് കാതോര്ത്ത് സൂചിപ്പാറ വിനോദസഞ്ചാര കേന്ദ്രംഫാം ടൂറിസത്തിലേക്ക് മാറ്റണമെന്ന് ആവശ്യംമേപ്പാടി: വനത്തിനുള്ളില് പൂര്ണമായും വനം വകുപ്പിന്െറ നിയന്ത്രണത്തിലുള്ള സൂചിപ്പാറ വിനോദസഞ്ചാര കേന്ദ്രം അടിസ്ഥാനസൗകര്യ വികസനത്തില് ഇപ്പോഴും പിന്നില്. സൂചിപ്പാറ വനസംരക്ഷണ സമിതിക്ക് കീഴിലുള്ള 46 ജീവനക്കാര്ക്കാണ് കേന്ദ്രത്തിന്െറ ചുമതല. ടിക്കറ്റ് കൗണ്ടര് മുതല് വെള്ളച്ചാട്ടം വരെയുള്ള ഒരു കി.മീ റോഡിന്െറ വലതുവശം പൂര്ണമായും വനഭൂമിയാണ്. ഇടതുഭാഗം സ്വകാര്യ വ്യക്തികളുടെ കൈയിലാണ്. അവിടെയാണ് ചില വ്യാപാരസ്ഥാപനങ്ങള് പ്രവര്ത്തിക്കുന്നത്. കോടതി വിലക്കിനെത്തുടര്ന്ന് 2019 മാര്ച്ച് 27 മുതല് രണ്ടര വര്ഷത്തോളം അടച്ചിടേണ്ടിവന്നത് വലിയ ആഘാതമായി. ഇപ്പോള് ആഗസ്റ്റ് 25 മുതല് വീണ്ടും തുറന്നുപ്രവര്ത്തനമാരംഭിച്ചെങ്കിലും കേന്ദ്രത്തിന്െറ വികസനം അനിശ്ചിതത്വത്തിലാണ്. ഒരുദിവസം നിശ്ചിത ആളുകള്ക്ക് മാത്രമേ പ്രവേശനം പാടുള്ളൂ. ഒരുകിലോമീറ്റര് ദൂരം വനത്തിലൂടെ കാല്നടയായെത്തിയാല് ഏറെ മനോഹരമായ വെള്ളച്ചാട്ടമാണ് സൂചിപ്പാറയില് സഞ്ചാരികളെ വരവേല്ക്കുക. നിലവിലുള്ള വനനിയമങ്ങള്ക്ക് വിധേയമായി പ്രവര്ത്തിക്കാനേ കേന്ദ്രത്തിന് കഴിയൂ. വനാതിര്ത്തിക്കുള്ളില് ഒരുവിധ നിര്മാണ പ്രവര്ത്തനങ്ങളും അനുവദനീയമല്ല. വനവിഭവങ്ങളുടേതൊഴികെ ഒരു സ്റ്റാള് പോലും പ്രവര്ത്തിക്കാന് കഴിയില്ല. വനം വകുപ്പിേന്റതിനുപുറമെ രണ്ട് സ്വകാര്യ വാഹന പാര്ക്കിങ് ഏരിയകളാണ് നിലവിലുള്ളത്. ഈ രംഗത്തും ഗ്രാമപഞ്ചായത്തിന് ചില നീക്കങ്ങള് നടത്താന് കഴിയുമെന്ന് ചൂണ്ടിക്കാണിക്കപ്പെടുന്നു. സ്വകാര്യ വ്യാപാര സ്ഥാപനങ്ങളെല്ലാം വര്ഷങ്ങളായി അടഞ്ഞുകിടന്ന് നാശോന്മുഖമായി. വിവിധ സര്ക്കാര് വകുപ്പുകളുടെ ഏകോപനമുണ്ടായെങ്കില് മാത്രമേ കേന്ദ്രത്തിന്െറ പുരോഗതി സാധ്യമാകൂ. ഇതിന് സൂചിപ്പാറ വിനോദസഞ്ചാര കേന്ദ്രത്തെ പൂര്ണമായും സീനറി ടൂറിസത്തില്നിന്ന് മുക്തമാക്കി, വനനിയമങ്ങള്ക്ക് വിധേയമായി ഫാം ടൂറിസത്തിലേക്ക് പരിവര്ത്തിപ്പിക്കണമെന്നാണ് ആവശ്യം. അപൂര്വ വനസസ്യങ്ങള്, ഔഷധസസ്യങ്ങള് എന്നിവയുടെ പാര്ക്ക്, സ്നേക്ക് പാര്ക്ക്, പുള്ളിമാന് തുടങ്ങി അപൂര്വ വന്യജീവികളെ സംരക്ഷിക്കുന്ന പാര്ക്ക്, വനവുമായി ബന്ധപ്പെട്ട ഗവേഷണ സ്ഥാപനങ്ങള് തുടങ്ങി വിവിധ സംരംഭങ്ങള് ഇവിടെ ആരംഭിക്കാന് കഴിയും. സന്ദര്ശകര്ക്ക് അറിവും കൗതുകവും പകരാനുള്ള സ്ഥാപനങ്ങള് ആരംഭിക്കണം. അടിസ്ഥാന സൗകര്യങ്ങളുടെ വികസനം, സഞ്ചാരികള്ക്ക് ഭക്ഷണതാമസ സൗകര്യം തുടങ്ങി പല കാര്യങ്ങളും ഗ്രാമപഞ്ചായത്ത്, കുടുംബശ്രീപോലുള്ള സംവിധാനങ്ങള്ക്ക് ഒരുക്കാന് കഴിയും. ഇവിടേക്കുള്ള റോഡ് നന്നാക്കാന് നടപടിയുണ്ടാകണം. ജില്ല ഭരണകൂടം മുന്കൈയെടുത്ത് ദീര്ഘവീക്ഷണത്തോടെ കാര്യങ്ങള് നിര്വഹിക്കണമെന്നും പ്രദേശവാസികള് ആവശ്യപ്പെടുന്നു. ടിക്കറ്റ് കൗണ്ടര് മുതല് വെള്ളച്ചാട്ടം വരെയുള്ള ഒരു കി.മീറ്റര് ദൂരം കല്ല് പതിച്ചത് ഡി.ടി.പി.സിയാണ്. രണ്ടരവര്ഷം അടച്ചിട്ടതിനെത്തുടര്ന്ന് പാതയൊക്കെ കാടുമൂടിയ നിലയിലാണ്. ഇപ്പോഴുള്ളതിനുപുറമെ കൂടുതല് ഹൃദ്യമായ രണ്ട് വെള്ളച്ചാട്ടങ്ങള് കൂടി സൂചിപ്പാറയിലുണ്ട്. അവിടേക്ക് സഞ്ചാരികള്ക്ക് പ്രവേശനം നിഷേധിച്ചിരിക്കുകയാണ്. സന്ദര്ശകര്ക്ക് വിനോദത്തിനും വിജ്ഞാനത്തിനും ഗവേഷണത്തിനും പഠനത്തിനും സൗകര്യമുണ്ടാക്കണം. അതിനുള്ള മാസ്റ്റര് പ്ലാന് തയാറാക്കി നടപ്പാക്കണമെന്നാണ് ആവശ്യം.SATWDL7:സൂചിപ്പാറ വിനോദസഞ്ചാര കേന്ദ്രത്തിന്െറ പ്രധാന ആകര്ഷണമായ വെള്ളച്ചാട്ടം SATWDL8സൂചിപ്പാറ വിനോദസഞ്ചാര കേന്ദ്രത്തിന്റെ ടിക്കറ്റ് കൗണ്ടര്